Měto Pernak

Měto Pernak, nim. Martin Pernack (* 17. měrca 1938 w Nowej Niwje;Informacije na boce Ludowego nakładnistwa Domowina † 8. decembera 2019 w Barlinju) jo był dolnoserbski wudawaŕ, publicist, ceptaŕ a pśełožowaŕ z francojšćiny a rušćiny; w lětach 1993-2006 pśedsedaŕ Maśice Serbskeje w Dolnej ŁužycyNowy Casnik, Měto Pernak 75 lět, 12.03.2013. 

Jo se naroźił ako syn duchownego. W casu NDR jo bydlił w pódwjacornem Barlinju a dla swójich woglědow w Dolnej Łužyce jo był slědowany wót Stasi, kótaraž jo natwariła někotare sta bokow aktow wó njom.

W lěśe 2009 jo dostał Myto Ćišinskego "za jogo wudawaśelske, pśełožowarske a rěcno-kulturne statkowanje w Dolnej Łužycy"Bok wó myśe Załožby za serbski lud. Jo jo pśiwzeł z ruki sakskego ministaŕskego prezidenta Stanisława Tilicha 17 oktobra 2009 w kloštarju Marijina gwězda w Pančicach-KukowjeNowy Casnik, „Njedajo nikogo, ako jo se jo wěcej zasłužył”. Myto Ćišinskego su pósćili Mětoju Pernakoju z Barlinja, 20.10.2009.

W lěśe 1998 wón jo myto Domowiny dostał(gsb) Přehlad spožčenja Myta Domowiny 1991 do 2012, domowina.de. 

Publikacije
1994 - Das Spreewalddorf Raddusch/Stara serbska wjas Raduš, Budyšyn
1995 - Źo sy ty droga mojog luda? / Fryco Fobo; za śišć pśigotował a wudał Měto Pernak, Barliń
1996 - 650 Jahre Jänschwalde/650 lět Janšojce, Budyšyn
1997 - Wylem Neumann-Debsčański: Wubraśe jogo źěłow, wud. Měto Pernak, Barliń
1997 - Swěźeński spis k cesći Jana Bjedricha Fryca (1747–1819): faraŕ w Gołkojcach a Gołbinje (1778–1819) a pśestajaŕ Starego Testamenta do serbskeje rěcy / Pśi goźbje jogo 250. narodnego dnja, zestajił a wudał Měto Pernak, Barliń 
1998 - Jan Bjedrich Tešnaŕ (1829–1898): z jogo žywjenja a źěła, zest. a wud. Měto Pernak, Barliń 
1998 - Mjertyn Moń (1848–1905): ze žywjenja a statkowanja serbskego wuconego / Pśi goźbje jogo 150. narodnego dnja / zest. a za śišć pśigotował Měto Pernak. Barliń
2001 - Jan Kito Post (1811–1887): kantor a ceptaŕ w Borkowach. Z jogo žywjenja a statkowanja / Pśi goźbe jogo 190. narodnego dnja, wudał Měto Pernak; Barliń
2001 - Wěcsław Serb-Chejnicański, Poezija, zest., rěd Měto Pernak, Serbska poezija 47, Budyšyn

 Pśełožki do dolnoserbšćiny 
2000: Aleksandr S. Puškin, Wubrane basni (we dwěma rěcoma). Posćonk k 200. narodnemu dnju basnika, Podstupimske pśinoski k Sorabistice, Nr. 2, Podstupim
2011: Pśebasnjenja (53 rusojskich a francojskich basnikarjow, mjaz nimi Alfred de Musset, Charles Baudelaire, Arthur Rimbaud, Jacques Prévert a Sergej Jesenin), Serbska poezija cysło 57, Budyšyn  

 Žrědła 

Kategorija:Nosaŕ Myta Ćišinskego
Kategorija:Nosaŕ Myta Domowiny
Kategorija:Pśełožowaŕ
Kategorija:Publicist
Kategorija:Serb
Kategorija:Wucabnik
Kategorija:Roź. 1938
Kategorija:Wum. 2019
Kategorija:Muž